D r : STAUB MÓRICZ : A MEGKÖVESÜLT ERDŐKRŐL. 
399 
A MEGKÖVESÜLT ERDŐKRŐL. 
Dr. Staub Móiucz-tól. 1 
Mélyen tisztelt elnökünk szívességéből van szerencsém a tisztelt szakülés¬ 
nek az új világ egy új csodáját bemutathatni. A folyó évben (1889) Párisban tartott 
nemzetközi tárlaton méltó csodálkozást keltettek ama szép megkövesiilt fatörzs 
darabok, melyek egyikét tisztelt elnökünk a tud. egyetem ásványtani intézete 
számára megszerezte és most közszemlére teszi ki. Tudjuk, hogy hazánk földje 
bővelkedik a megkövesiilt fatörzsmaradványokban, a jászjnszokban, achátokban 
és calcedonokban; a föld egyéb pontjairól is ismeretesek az ásvány gyűjtemények 
eme díszei; de szépségben fölülmúlja mindezeket az északamerikai Egyesült Álla¬ 
mok eme uj kincse. A bemutatott fatörzsdarab lelethelye Arizona territóriumban 
van, mely Uj-Mexiko és California között fekszik és pedig a Corriza nevű vasúti 
állomástól délre mintegy 8 km-nyire és Holbrooktól délkeletre mintegy 15 km- 
nyire az úgynevezett Apache-Countyban, több mint 1500 m.-nyi magasság¬ 
ban. Az amerikai geológusok stratigrafiailag a chinaroump group névvel illetik 
a harmadkor eme rétegsorozatát, mely nevet a novajo indiánusok nyelvéből vet¬ 
ték. Ezen nép nyilainak hegyét nevezi chinaroump-nak és azt az e vidéken 
bőven előforduló achátizált fából készíti. Maga az amerikai nép ama területnek, 
melyet a megkövesűlt erdő — mert tényleg az, — elfoglal, a kissé magas hang¬ 
zású «Chalcedony Park» vagy «Forest of Jasper» nevet adta, mert 2000 
acre kiterjedésében akadunk a fatörzsek oly rendkívüli mennyiségére, hogy súlyu¬ 
kat egy millió tonnára becsülik. 2 A különböző nagyságú fatörzsek ott vul¬ 
kánikus tufában és minden irány felé szétszórtan vannak eltemetve. Az ép 
törzsek ritkák, ilyen például az Agate- vagy Natural Bridge (az achát vagy 
természetes híd) nevű, mely nem egyéb, mint egy mély szurdokot áthidaló 
45 angol láb hosszú és 4—5 láb vastag fatörzs, mely azonban hosszabb is lehet, mert 
mindkét vége homokkőben van elrejtve. Emlékeztet ez minket a mi híres «gyer¬ 
tyánkő lóczánkra» Nógrádmegyében. Különben a fadarabok mennyiségét nem tud¬ 
ják még jól, mert azoknak csak egy kis része jutott eddig kimosás és kiásás folytán 
napfényre. Az említett tufát ugyanis 20—30 lábnyi vastag homokkő födi. A fatör¬ 
zsek igazi szépsége csak akkor tűnik föl, ha fölületiiket csiszolják és simítják; de 
akkor a legszebb színpompában ragyognak, melyet a kovasav különböző változatai 
idézik elő. A sejtfalak és farostok helyét rendesen jászpisz és achát foglalják el, 
a sejtek üregeit pedig a quarz és amethyst, azokban gyakran apró kristályok hal¬ 
mazát képezvén. A különböző színek változatát pedig a benne levő vegyületeknek 
köszönik, a vöröst a vasoxyd, a barnát meg sárgát a vashydrát, a zöldet a vassi- 
licat, a feketét a manganoxyd idézik elő. 
1 Előadta az 1889. deczember 4-én tartott szakülésen. 
2 Gurut, Ueber die verkieselten Coniferenstámme in Apache County. — Ver- 
handlungen d. naturálist. Ver. d. pr. Rheinlande etc. Jlirg. 44. Sitzgsb. p. 235. ff. 
(299) 25 * 
